चमगादड़ों को निकालें चमगादड़ की समस्या को पहचानना अपने घर को चमगादड़ मुक्त करें
चमगादड़ों को रहने के लिए अंधेरी और शांत जगह पसंद होती है और वह शोर-शराबे और रोशनी वाली जगह को नापसंद करती हैं। आप इन जगहों पर रोशनी के लिए बल्ब खुला छोड़ सकते हैं। इसके अलावा दूसरा तरीका यह है कि आप वाइट नोइस मशीन (white noise machine) खरीदें और इसको चमगादड़ों वाली जगह पर रात भर के लिए खुला छोड़ दें। इसकी मदद से चमगादड़ों के वहां से चले जाने की संभावना बहुत ज्यादा बढ़ जाएगी।.  चमगादड़ों के संरक्षित क्षेत्र में इनको मारना गैरकानूनी काम है, इसलिए आपको इनसे छुटकारा पाने के लिए वहां ऐसा तरीका इस्तेमाल करना होगा जिससे चमगादड़ मरे नहीं।  आप एल्युमीनियम फॉयल (aluminum foil) छत से लटका कर टांग सकते हैं, जिससे इनके आने-जाने का रास्ता बाधित हो जाएगा और वह परेशान होकर वहां से चली जाएंगी। बेट बॉक्स छोटे से डिब्बे को कहते हैं, जो चमगादड़ को अस्थाई तौर पर रहने के लिए जगह मुहैया करता है। इसको लगाने की वजह यह है कि जब आप इनको घर से भगाएं, तो इनको बाहर रहने को जगह मिल सके, ताकि वह दोबारा लौटकर आपके घर में ना आएं। जो लोग ऐसी जगह पर रहते हैं जहां पेड़ों की बहुतायत है, वहां पर दूसरे महंगे उपायों की बजाय चमगादड़ों के लिए बेट बॉक्स लगाना सस्ता और आसान उपाय है।  आप घर पर लकड़ियों से खुद का बेट बॉक्स बना सकते हैं या फिर स्थानीय वन्य-जीव संरक्षण संस्थान से जानकारी ले सकते हैं कि बेट बॉक्स कहां मिलेगा।  बेट बॉक्स को अपने घर के आस-पास ऐसी जगह पर लगाएं, जहां पेड़ या फिर किसी और चीज़ का साया मौजूद हो। आप चमगादड़ों के आने-जाने वाले स्थानों पर एक तरफा निकास वाला ट्यूब या वाल्व फिट कर सकते हैं, जिससे चमगादड़ें वहां से बाहर तो निकल सकती हैं, लेकिन दोबारा लौटकर अंदर नहीं आ सकतीं। इसकी मदद से चमगादड़ें खुद-ब-खुद आपके घर से निकल जाएंगी। पूरी चमगादड़ों को एक ही बार में निकालने का यह सबसे कारगर तरीका है।  चमगादड़ों के आने-जाने की सारी जगहों को बंद करने से चमगादड़ वहां फंस सकती हैं, ऐसा करना मुश्किल और खतरनाक काम है। यह वाल्व और ट्यूब आपको स्थानीय पशुओं के सामान वाले स्टोर या फिर होम इंप्रूवमेंट सेंटर (home improvement center) पर मिल जाएगा, जिसको फिट करना बहुत आसान होता है। अगर चमगादड़ों से छुटकारा पाना आपके लिए नामुमकिन हो गया है या फिर आपको लगता है कि आपके घर में चमगादड़ों का पूरा झुंड रह रहा है, तो ऐसे समय में इनसे छुटकारा पाने के लिए दक्ष लोगों की मदद लेना उचित रहेगा। यह लोग चमगादड़ों के आने-जाने की जगह का आसानी से पता लगा लेते हैं और चमगादड़ों को निकालकर उन जगहों को सील कर देते हैं, जिससे चमगादड़ वहां दोबारा लौटकर नहीं आ पातीं।  अगर आप यह कर सकते हैं, तो चमगादड़ों से छुटकारा पाने का यह सबसे आसान और सुरक्षित उपाय है। ऐसे इलाके जहां पर्यावरण बचाने को बहुत ज्यादा प्राथमिकता दी जाती है, ऐसी जगहों पर वन्य-जीव विशेषज्ञों की मदद से चमगादड़ों को वहां से बिना किसी फीस दिए हटाया जा सकता है। कई बार आपके घर में हो रही खड़खड़ाहट का कारण, पुराने पानी के पाइप की आवाज या घर की दूसरी आवाजें हो सकती है। आपका समय और ऊर्जा चमगादड़ को भगाने में लगे, उससे पहले इस बात को सुनिश्चित कर लिया जाए कि यह आवाजें किसी और चीज की नहीं हैं। आपके घर में चमगादड़ ही हैं इस बात को पक्का करने का सबसे अच्छा तरीका यह है कि इनको अपनी आंखों से ही देखा जाए या फिर घर में इनका मल मिलना भी इनकी मौजूदगी का एक संकेत है। आपके इलाके में आमतौर पर किस प्रकार की चमगादड़ पाई जाती हैं, आप इसकी सलाह वन्य-जीव विशेषज्ञ या फिर चमगादड़ों के मामले में दक्ष व्यक्ति से ले सकते हैं। चमगादड़ों का मल छोटी-छोटी गोलियों के आकार में होता है, जिसमें से बहुत तेज दुर्गंध आती है। अगर आपको आपके घर में कहीं चमगादड़ों का मल नजर आने लगा है, तो यह इस बात का संकेत है कि चमगादड़ों ने आपके घर में डेरा जमा लिया है।  वैसे चमगादड़ का मूत्र नजर नहीं आता, लेकिन इसकी तेज दुर्गंध और धब्बे फर्श पर बन जाते हैं। चमगादड़ के मल मूत्र पर कभी-कभी फफूंद लग जाती है, जो श्वास में जाने पर काफी हानिकारक साबित हो सकती है। बहुत से मामलों में चमगादड़ों के मल-मूत्र वाले माहौल में रहने से गंभीर स्वास्थ्य संबंधी बीमारियां हो सकती हैं, जैसे हेमोरेजिक फीवर (hemorrhagic) या श्वास का संक्रमण, जैसे हिस्टोप्लास्मोसिस (histoplasmosis) आदि। दुनिया में चमगादड़ की बहुत सी प्रजातियां है। इस बात की भी जानकारी लें कि यह साल के किस समय बच्चे देती हैं। अगर आप माँ को बच्चों से अलग कर देंगे, तो उसके बच्चे जीवित नहीं रह पाएंगे। जिसकी वजह से वहां पर मरी हुई चमगादड़ों की असहनीय दुर्गंध फैल जाएगी और आपको वहां से मरी हुई चमगादड़ों को भी हटाना पड़ेगा।  चमगादड़ें बहुत ही खास माहौल और वातावरण में रहती है। ज्यादातर मामलों में इस माहौल और वातावरण में हस्तक्षेप करके इनके आने को रोका जा सकता है। इससे आपको यह फायदा होगा कि आप सुरक्षित तरीके से इनके रहने की जगह का खात्मा भी कर सकेंगे और इन अनचाहे मेहमानों से भी छुटकारा पा लेंगे।  अपने घर में आने वाली चमगादड़ों पर नजर रखें, ताकि आपको उनकी प्रजाति का कुछ अंदाजा हो सके। चमगादड़ें अंधेरी और बंद जगह की ओर खिंची चली आती हैं, क्योंकि यह उनको उनके रहने कि प्राकृतिक गुफाओं की तरह लगती हैं। अपने घर की ऐटिक (attic) यानी अटारी, चिमनी, बेसमेंट और दूसरी अंधेरी जगहों को देखें कि कहीं वहां पर चमगादड़ों की मौजूदगी के संकेत तो नजर नहीं आ रहे। घर में मौजूद छोटी-मोटी दरारों और छेदों की ओर खास ध्यान दें, क्योंकि अक्सर चमगादड़ें इन रास्तों को घर में घुसने के लिए इस्तेमाल करती हैं।  चमगादड़ें ⅜ इंच जितनी जगह में से भी निकलने में सक्षम होती हैं, इसलिए घर में मौजूद छोटे-मोटे छेदों को नजरअंदाज ना किया जाए।  रात के समय में चमगादड़ों पर नजर रखें और पता करें कि वह किन रास्तों को आने-जाने के लिए इस्तेमाल करती हैं। जब चमगादड़ आपके घर से निकल जाएं, तो यह जरूरी हो जाता है कि इनके वापस लौटने के सभी रास्तों को सील कर दिया जाए। यह करने के लिए जरूरी है कि दीवारों में मौजूद दरारों की रिपेयरिंग की जाए और एक्सक्लूशन डिवाइस (exclusion device) फिट किए जाएं, कई मामलों में दीवारों की चुनाई, प्लास्टर करना भी जरूरी हो जाता है। इन सब चीजों को करने के बाद भविष्य में चमगादड़ों के लिए आपके घर में घुसना नामुमकिन हो जाएगा।  कारीगर को बुलाकर अपने घर का बाहरी हिस्सा दिखाएं और हर जगह को देखें जहां से चमगादड़ घर में घुस सकती हैं। यह बहुत जरूरी है कि चमगादड़ों के घर में घुसने के हर रास्ते को बंद कर दिया जाए। क्योंकि अगर चमगादड़ एक जगह से घर में घुसने में नाकाम हो जाएंगी, तो वह घर में आने का दूसरा रास्ता तलाश लेंगी। चमगादड़ों के सूखे मल को वैक्यूम क्लीनर की मदद से साफ करें या फिर झाड़ कर कचरे के डिब्बे में डालें। उसके बाद उस जगह पर एंज़ाइम बेस्ड क्लीनिंग सॉल्यूशन (enzyme-based cleaning solution) की मदद से पोछा लगाएं। इसकी मदद से वहां पर मौजूद किसी भी तरह का जैविक कचरा पूरी तरह साफ हो जाएगा और फर्श पर उसके निशान बाकी नहीं रहेंगे।  चमगादड़ों का मल मूत्र साफ करते समय अपनी सुरक्षा का ध्यान रखें और मोटे रबड़ के दस्ताने पहने,आँखों को सुरक्षित रखें, फेस मास्क (facemask) और हवा को फिल्टर करने के लिए रेस्पिरेटर (respirator) पहनें।  साफ-सफाई का काम चमगादड़ों से छुटकारा दिलाने वाली टीम से ही कराना बहुत ज्यादा उचित रहेगा। अपने घर की अटारी, बेसमेंट (basement) और दूसरी जगहों का समय-समय पर बारीकी से मुआयना करें और देखें कि कहीं वहां चमगादड़ों ने दोबारा डेरा तो नहीं जमा लिया है। वहां पर चमगादड़ और उनका मल भी देखें। उनके आने के रास्तों को सील करने के बाद इस बात की ज्यादा संभावना है कि वह लौटकर नहीं आएंगी, लेकिन अगर वह किसी भी तरह दोबारा लौटकर आ जाएं, तो समस्या आपके नियंत्रण से बाहर हो इससे पहले उसका समाधान करें।  कचरा जैसे चमगादड़ का मल नजर आना भी इस बात का संकेत है कि चमगादड़ों ने आपके घर में आने का रास्ता ढूंढ़ लिया है। ज्यादातर वह मकानों की अटारी या चिमनी में रहती हैं, लेकिन यह डेक (deck) के नीचे, चारों तरफ से पैक पोर्श (porche) और कवेलूओं के नीचे भी देखने को मिल सकती हैं।
चमगादड़ों को भगाने के लिए उनके रहने के स्थान को बाधित करें और वहां अशांति पैदा करें: बेट बॉक्स (bat box) लगाएं: चमगादड़ों के आने-जाने वाले स्थानों पर एक तरफा रास्ता बनाएं: इनसे छुटकारा दिलाने वाली किसी टीम से संपर्क करें: इस बात को पक्का करें कि आपके घर में मौजूद समस्या चमगादड़ों की ही है: इनका मल देखें: आपके इलाके में किस-किस प्रजाति की चमगादड़ पाई जाती हैं इस पर रिसर्च करें: घर में चमगादड़ों के आने वाली जगह का पता लगाएं: चमगादड़ों के आने-जाने के सभी रास्तों को सील करें: चमगादड़ों के बचे हुए मल को साफ करें: चमगादड़ों के रहने लायक जगहों की समय-समय पर जांच करें:
https://www.wikihow.com/Get-Rid-of-Bats https://www.wikihow.com/Get-Rid-of-Bats https://www.wikihow.com/Get-Rid-of-Bats
Removing the Bats Identifying a Bat Problem Bat-Proofing Your Home